Rygte: Ny iPad Pro med MagSafe og M2-chip lanceres til efterår

Ifølge et nyt rygte, lancerer Apple en ny iPad Pro med et nyt design, opladning via. MagSafe, samt med den kommende M2-chip.

Apples iPad Pro har mere eller mindre kørt med det samme design siden 2018, hvor opgraderinger siden da, har været i den interne hardware. Nu er der dog en helt ny model på vej, Ifølge Bloomberg.

Bagside i aluminium/glas med MagSafe

Denne iPad Pro vil angiveligt byde på flere nyheder, herunder trådløs MagSafe-opladning, som vi har set på iPhone, et nyt design med en bagside i glas og aluminium, samt den rygtede M2-chip. Bagsiden lyder til at være udført i aluminium, men med Apple-logoet i glas. Denne kombination vil give mulighed for trådløs opladning.

Lanceres i månederne september-november

Samme kilde hævder desuden, at Apple planlægger at præsentere den kommende iPad Pro med M2-chip engang imellem september måned og november i år. Det forventes ligeledes også, at vi vil se andre produkter med M2 senere i år, herunder en MacBook Pro, MacBook Air og en Mac Mini.

Læs mere om dette her: Rygte: Ny MacBook Pro 13″ og Mac Mini med M2-chip lander senere på året

Apple har dog ikke bekræftet rygterne, så de skal selvfølgelig tages med et gran salt.

Læs også: Rygte: PS5 Pro kommer i 2023

Rygte: Ny iPad Pro med MagSafe og M2-chip lanceres til efterår